b'\n_START_ARTICLE_\nKuril\xc5\xb3 sal\xc5\xb3 konfliktas\n_START_SECTION_\nIki XIX a.\n_START_PARAGRAPH_\nIki japon\xc5\xb3 ir rus\xc5\xb3 pasirodymo salose gyveno ainai. J\xc5\xb3 kalba \xe2\x80\x9ekuru\xe2\x80\x9c rei\xc5\xa1kia \xe2\x80\x9e\xc5\xbemogus\xe2\x80\x9c, i\xc5\xa1 to kilo ir kitas ain\xc5\xb3 tautos pavadinimas\xc2\xa0\xe2\x80\x93 \xe2\x80\x9ekurilai\xe2\x80\x9c. V\xc4\x97liau taip pavadintas visas salynas._NEWLINE_Pirmosios japon\xc5\xb3 \xc5\xbeinios apie salyn\xc4\x85, buvo gautos i\xc5\xa1 ekspedicijos \xc4\xaf Hokaid\xc4\x85 ir Sachalin\xc4\x85, 1635\xc2\xa0metais. 1644\xc2\xa0m., pagal 1635\xe2\x80\x931637\xc2\xa0m. ekspedicijos \xc4\xaf Hokaid\xc4\x85 rezultatus, buvo sudarytas pirmasis japoni\xc5\xa1kas Sachalino ir Kuril\xc5\xb3 sal\xc5\xb3 \xc5\xbeem\xc4\x97lapis.\n_START_SECTION_\nV\xc4\x97lesnis laikotarpis\n_START_PARAGRAPH_\n1855\xc2\xa0m. buvo pasira\xc5\xa1yta Japonijos ir Rusijos sutartis d\xc4\x97l j\xc5\xabr\xc5\xb3 sienos ir prekybos, pagal kuri\xc4\x85 keturios pietin\xc4\x97s Kuril\xc5\xb3 salos buvo atiduotos Japonijai (j\xc5\xabr\xc5\xb3 siena buvo nutiesta tarp Iturupo bei Uruko sal\xc5\xb3). Ta\xc4\x8diau sutartyje minimas tik Iturupo salos priklausomyb\xc4\x97 Japonijai, likusios trys salos (Kuna\xc5\xa1iras, \xc5\xa0ikotanas bei Chabomajus) sutartyje nebuvo min\xc4\x97tos. 1855\xc2\xa0m. sutartimi, piet\xc5\xb3 Sachalinas, buvo padalintas abiem valstyb\xc4\x97m. Tokios s\xc4\x85lygos netenkino n\xc4\x97 vienos valstyb\xc4\x97s, tod\xc4\x97l pra\xc4\x97jus dvide\xc5\xa1im\xc4\x8diai met\xc5\xb3, 1875\xc2\xa0m. buvo pasira\xc5\xa1yta Sankt Peterburgo sien\xc5\xb3 sutartis, ja buvo atlikti teritoriniai mainai. Pietin\xc4\x97 Sachalino dalis, tuomet priklausiusi Japonijai, buvo atiduota Rusijai. U\xc5\xbe tai Japonija gavo vis\xc4\x85 Kuril\xc5\xb3 salyn\xc4\x85, kuris jai ir priklaus\xc4\x97 iki 1945 met\xc5\xb3._NEWLINE_1905 metais Rusijos Imperijai pralaim\xc4\x97jus kar\xc4\x85 prie\xc5\xa1 Japonij\xc4\x85, Sachalinas v\xc4\x97l atiteko pastarajai kaip karo grobis._NEWLINE_1941\xc2\xa0m. buvo pasira\xc5\xa1yta Japonijos ir TSRS nepuolimo sutartis._NEWLINE_1945\xc2\xa0m. baland\xc4\xaf TSRS parei\xc5\xa1k\xc4\x97 denonsuojanti \xc5\xa1i\xc4\x85 sutart\xc4\xaf._NEWLINE_1945\xc2\xa0m. rugpj\xc5\xab\xc4\x8dio 8 d. TSRS paskelb\xc4\x97 kar\xc4\x85 Japonijai. Atsi\xc4\x97m\xc4\x97 Piet\xc5\xb3 Sachalin\xc4\x85, bei u\xc5\xbe\xc4\x97m\xc4\x97 visas Kuril\xc5\xb3 salas._NEWLINE_Po Antrojo pasaulinio karo Japonija niekada nerei\xc5\xa1k\xc4\x97 pretenzij\xc5\xb3 d\xc4\x97l Sachalino, ta\xc4\x8diau nuolat reikalauja gr\xc4\x85\xc5\xbeinti Kuril\xc5\xb3 salas._NEWLINE_Rusija man\xc4\x97 tur\xc4\xaf teis\xc4\x99 u\xc5\xbeimti Kuril\xc5\xb3 salas, nes pagal slapt\xc4\x85 Jaltos susitarim\xc4\x85 1945\xc2\xa0m. vasario m\xc4\x97n. vid., kuriame dalyvavo JAV, Did\xc5\xbeiosios Britanijos ir Rusijos atstovai, Kuril\xc5\xb3 salos buvo pripa\xc5\xbeintos Rusijos nuosavybe. Po Potsdamo sutarties pasira\xc5\xa1ymo 1945\xc2\xa0m. rugpj\xc5\xab\xc4\x8dio 14 d., Japonija buvo priversta pripa\xc5\xbeinti reikalavimus. Japonija pateko \xc4\xaf JAV \xc4\xaftakos zon\xc4\x85, Taivanas\xc2\xa0\xe2\x80\x93 Kinijos, Sachalinas ir Kuril\xc5\xb3 salos\xc2\xa0\xe2\x80\x93 Rusijos._NEWLINE_1952\xc2\xa0m. \xc4\xafvyko San Francisko konferencija, joje Japonija pasira\xc5\xa1\xc4\x97 taikos sutartis su pasaulio valstyb\xc4\x97mis. Dokumente buvo punktas atsisakyti pretenzij\xc5\xb3 \xc4\xaf Kuril\xc5\xb3 salas, ta\xc4\x8diau \xc5\xa1ios sutarties nepasira\xc5\xa1\xc4\x97 su TSRS, pastarosios iniciatyva.\n_START_SECTION_\nRusijos ketinimai d\xc4\x97l Kuril\xc5\xb3 sal\xc5\xb3 i\xc5\xa1laikymo\n_START_PARAGRAPH_\nRusijos spauda teigia, jog Kuril\xc5\xb3 sal\xc5\xb3 priklausymas Rusijai yra neabejotinas, nes Kuril\xc5\xb3 salos \xc5\xa1alies dalimi tapo po Antrojo pasaulinio karo. Ta\xc4\x8diau ji pasiruo\xc5\xa1usi der\xc4\x97tis su Japonija d\xc4\x97l \xc5\xa0ikotano bei Habomajaus (\xc5\xa1ios salos yra negyvenamos ir labai akmenuotos) sal\xc5\xb3. \xc4\xae did\xc5\xbeiausi\xc5\xb3 sal\xc5\xb3 Kuna\xc5\xa1iro bei Iturupo infrastrukt\xc5\xabr\xc4\x85 Rusija investuoja milijardus. \xe2\x80\x9ePri\xc4\x97mus ekonomin\xc4\x99 ir socialin\xc4\x99 sal\xc5\xb3 pl\xc4\x97tros program\xc4\x85 per de\xc5\xa1imtmet\xc4\xaf rengiamasi Kuna\xc5\xa1yre pastatyti rimtesn\xc4\xaf oro uost\xc4\x85 ir iki maksimumo padidinti gyventoj\xc5\xb3 skai\xc4\x8di\xc5\xb3. Matyt, taip galutinai palaidojant Japonijos viltis atgauti \xc5\xa1iaurines teritorijas. Tam jau skirta 18 mlrd. rubli\xc5\xb3.\xe2\x80\x9c'